весели истории за Храна
Един европейски пътешественик изследвал някакъв тропически остров. По някое време, видял на около двайсет метра от себе си племе туземци. Провикнал се на английски:
- Идвам с мир!
Ония отговорили уплашено:
- Гуикра! Гуикра!
Нашият човек помолил:
- Може ли малко храна и вода?
Племето повторило с видимо напрежение:
- Гуикра! Гуикра!
Европеецът вдигнал миролюбиво ръце:
- Ще се приближа към вас да ви обясня! Нямам оръжие!
Туземците се разтреперали от ужас:
- Гуикра! Гуикра!
Пътешественикът въздъхнал:
- Вижте, не знам какво означава на вашия език "Гуикра", но явно ме смятате за някакъв зъл демон. Добре, тръгвам си!
Тогава вождът му казал:
- Аз говоря малко английски. За съжаление, не знам някои важни думи. Да, разбрах, че идваш с мир! Да, ще ти дадем храна и вода! Да, ясно ми е, че не си демон! Само си гледай внимателно в краката. Защото, пак ще настъпиш някое гуикра!